

**Сателитски снимци**

* [**Приступ порталу за приказ сателитских снимака**](http://satelitskisnimci.rgz.gov.rs/Geoportal)

У циљу реализације пројекта Масовне процене вредности непокретности извршена је набавка сателитских снимака, а који ће се користити и за потребе државне управе и органа локалне самоуправе у поступку озакоњења нелегално изграђених објеката.

Снимци су првенствено набављени за надлежне стручне службе, а грађани ће моћи да изврше увид у службама за катастар непокретности Републичког геодетског завода и у организационим јединицама локалне самоуправе које спроводе поступак озакоњења нелегално изграђених објеката.

Тренутно су доступни снимци који покривају одређени део територије Републике Србије, а уједно вас обавештавамо да ће преостале територије бити сукцесивно попуњаване до 5. августа 2016. Очекује се да ће до тада сви снимци бити испоручени чиме ће се комплетирати целокупан садржај.

Приступ порталу предвиђен је за регистроване кориснике који су ангажовани на пословима грађевинске инспекције и озакоњења нелегално изграђених објеката. Регистрација корисника се врши достављањем попуњених и електронски потписаних формулара на адресу електронске поште satelitskisnimci@rgz.gov.rs (**Захтев за приступ порталу** и **Изјава о прихватању услова**) које можете преузети ако следите линкове приказане на дну странице.

Упутство за употребу портала за приказ сателитских снимака регистровани корисници могу преузети праћењем линка приказаног на дну странице.

Републички геодетски завод ће корисницима сервиса пружити неопходну помоћ за коришћење апликације путем корисничке подршке (радним данима од 7.30 ч до 15.30 ч) на телефон **063 278371** или одговорима на постављена питања на адресу електронске поште satelitskisnimci@rgz.gov.rs.

* [**Приступ порталу за приказ сателитских снимака**](http://satelitskisnimci.rgz.gov.rs/Geoportal)

|  |
| --- |
| **Датотеке за преузимање** |
| http://www.rgz.gov.rs/images/ico_doc.gif | [Упутство за коришћење портала за приказ сателитских снимака за рачунаре и мобилне уређаје](http://www.rgz.gov.rs/web_preuzimanje_datotetka.asp?LanguageID=1&FileID=2296) |
| http://www.rgz.gov.rs/images/ico_doc.gif | [Изјава о прихватању услова коришћења портала за приказ сателитских снимака](http://www.rgz.gov.rs/web_preuzimanje_datotetka.asp?LanguageID=1&FileID=2183) |
| http://www.rgz.gov.rs/images/ico_doc.gif | [Захтев за приступ порталу за приказ сателитских снимака](http://www.rgz.gov.rs/web_preuzimanje_datotetka.asp?LanguageID=1&FileID=2184) |